b'\n_START_ARTICLE_\nVal M\xc3\xbcstair\n_START_SECTION_\nGeografija\n_START_PARAGRAPH_\nVal M\xc3\xbcstair (nem\xc5\xa1ko M\xc3\xbcnstertal, italijansko Val Monastero) je gorska dolina v \xc5\xa1vicarskih Alpah. Povezuje prelaz Fuorn (2149 m) z italijansko pokrajino Ju\xc5\xbena Tirolska in dolino Vin\xc5\xa1gau (Vinschgau - 914 m)._NEWLINE_Benediktinski samostan sv. Janeza v M\xc3\xbcstairu je kraj na seznamu UNESCO-ve svetovne dedi\xc5\xa1\xc4\x8dine in ga je verjetno ustanovil Karel Veliki ter si deli zgodovino s svojo sosedo, opatijo Marienberg._NEWLINE_Najpomembnej\xc5\xa1e vasi v Val M\xc3\xbcstair so: Tschierv (1660 m), Valchava (1412 m), Sta. Maria (1375 m), M\xc3\xbcstair (1247 m) (vse v \xc5\xa0vici) in Taufers im M\xc3\xbcnstertal na Ju\xc5\xbenem Tirolskem. Ni drugih naseljenih povezanih dolin, vendar obstaja cesta \xc4\x8dez prelaz Umbrail (in prelaz Stelvio), ki je povezan s krajem Sta. Maria._NEWLINE_Najve\xc4\x8dji del doline je del \xc5\xa1vicarskega kantona Graub\xc3\xbcnden. Majhen del le\xc5\xbei v italijanski pokrajini Ju\xc5\xbena Tirolska. Meja se nahaja na pribli\xc5\xbeno 1245 metrov med M\xc3\xbcstairom (1247 m) in Taufers im M\xc3\xbcnstertal (1240 m)._NEWLINE_Reka v dolini je Rom (Il Rom ali Rombach).\n_START_SECTION_\nJezik\n_START_PARAGRAPH_\nVe\xc4\x8dina prebivalstva v novi ob\xc4\x8dini govori retoroman\xc5\xa1\xc4\x8dino, z veliko nem\xc5\xa1ko govore\xc4\x8do manj\xc5\xa1ino.\n_START_SECTION_\nDedi\xc5\xa1\xc4\x8dina dr\xc5\xbeavnega pomena\n_START_PARAGRAPH_\nBenediktinski samostan svetega Janeza je \xc5\xa1vicarski spomenik dr\xc5\xbeavnega pomena in na UNESCO-vem seznamu svetovne dedi\xc5\xa1\xc4\x8dine.\n_START_SECTION_\nPodnebje\n_START_PARAGRAPH_\nVas M\xc3\xbcstair ima v povpre\xc4\x8dju 86,7 dni de\xc5\xbeja na leto in v povpre\xc4\x8dju prejme 690 mm padavin. Najbolj moker mesec je avgust, v tem \xc4\x8dasu M\xc3\xbcstair prejme povpre\xc4\x8dno 86 mm padavin. V tem mesecu je padavin v povpre\xc4\x8dju 9,3 dni. Mesec z najve\xc4\x8d padavinami je maj, s povpre\xc4\x8djem 10 dni, vendar s samo 80 mm. Najbolj suh mesec v letu je februar s povpre\xc4\x8dno 33 mm padavin in 9,3 dnevi. _NEWLINE_Vas Sta. Maria Val M\xc3\xbcstair, ki le\xc5\xbei na vi\xc5\xa1ji nadmorski vi\xc5\xa1ini ima v povpre\xc4\x8dju 94,6 dni de\xc5\xbeja na leto in v povpre\xc4\x8dju prejme 801 mm padavin.\n_START_SECTION_\nTurizem\n_START_PARAGRAPH_\nNaselja so izhodi\xc5\xa1\xc4\x8da za ve\xc4\x8d lepih pohodnih poti tako poleti kot pozimi, v hribe ali po dolini. Jeseni 2009 - Mednarodno leto astronomije - je bil odprt nov javni observatorij Alpine Astrovillage L\xc3\xbc-Stailas. Center je opremljen z vrhunskim robotskim teleskopom za neposredno opazovanje, kot tudi za astrofotografijo. Oprema se uporablja tudi za uvodne te\xc4\x8daje amaterskih astronomov. Astrovillage se nahaja na terasi na vi\xc5\xa1ini 2.000 m.'